ᱥᱮᱸᱜᱮᱞ

ᱥᱮᱸᱜᱮᱞ ᱫᱚ ᱦᱩᱭᱩᱜ ᱠᱟᱱᱟ ᱡᱩᱞᱩᱜ ᱠᱟᱱ ᱡᱟᱸᱦᱟᱸᱱᱟᱜ ᱡᱤᱱᱤᱥ ᱨᱮᱱᱟᱜ ᱨᱟᱥᱟᱭᱚᱱᱤᱠ ᱵᱤᱠᱨᱤᱭᱟ᱾ ᱱᱚᱣᱟ ᱵᱤᱠᱨᱤᱭᱟ ᱠᱟᱠᱷᱟᱱᱟᱜ ᱛᱮ ᱢᱟᱨᱥᱟᱞ, ᱮᱞᱟᱝ ᱛᱮᱭᱟᱨᱚᱜᱼᱟ᱾ ᱥᱮᱸᱜᱮᱞ ᱫᱚ ᱢᱟᱹᱱᱢᱤ ᱟᱜ ᱡᱤᱭᱚᱱ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱡᱤᱱᱤᱥ ᱠᱟᱱᱟ᱾ ᱥᱮᱸᱜᱮᱞ ᱵᱟᱫᱽ ᱠᱟᱛᱮ ᱟᱭᱢᱟ ᱠᱟᱹᱢᱤ ᱦᱚᱸ ᱵᱟᱝ ᱦᱩᱭᱩᱜᱼᱟ᱾ ᱥᱮᱸᱜᱮᱞ ᱛᱮᱜᱮ ᱫᱟᱠᱟ ᱩᱛᱩ ᱤᱥᱤᱱᱚᱜᱼᱟ᱾ ᱥᱮᱸᱜᱮᱞ ᱡᱚᱠᱷᱚᱱ ᱠᱷᱚᱡ ᱢᱟᱹᱱᱢᱤ ᱠᱩ ᱪᱤᱭᱟᱹᱣ ᱠᱟᱫᱟ ᱩᱱ ᱠᱷᱟᱡ ᱜᱮ ᱢᱟᱹᱱᱢᱤ ᱟᱜ ᱡᱤᱭᱚᱱ ᱟᱨᱦᱚᱸ ᱱᱟᱯᱟᱭ ᱠᱟᱱᱟ᱾ ᱟᱹᱰᱤ ᱥᱮᱫᱟᱭ ᱨᱮᱫᱚ ᱫᱷᱤᱨᱤ ᱥᱟᱶ ᱫᱷᱤᱨᱤ ᱠᱩᱴᱟᱹᱢ ᱠᱟᱛᱮ ᱥᱮᱸᱜᱮᱞ ᱠᱩ ᱡᱩᱞ ᱞᱮᱫᱟ᱾ ᱱᱮᱛᱟᱨ ᱱᱟᱦᱟᱜ ᱡᱩᱜᱽ ᱨᱮ ᱫᱚ ᱟᱭᱢᱟ ᱞᱮᱠᱟᱱ ᱥᱟᱹᱞᱟᱭ ᱩᱰᱩᱜᱽ ᱟᱠᱟᱱᱟ᱾ ᱡᱟᱸᱦᱟᱸ ᱛᱮ ᱟᱹᱰᱤ ᱱᱟᱯᱟᱭᱛᱮ ᱥᱮᱸᱜᱮᱞ ᱡᱩᱞ ᱠᱟᱛᱮ ᱵᱮᱵᱷᱟᱨ ᱜᱟᱱᱚᱜᱼᱟ᱾  

ᱥᱮᱸᱜᱮᱞ ᱫᱚ ᱢᱤᱫᱴᱮᱱ ᱟᱹᱰᱤ ᱢᱟᱨᱟᱝ ᱫᱟᱲᱮ ᱠᱟᱱᱟ᱾ ᱚᱱᱟ ᱫᱟᱲᱮᱛᱮ ᱡᱮᱢᱚᱱ ᱱᱟᱯᱟᱭ ᱠᱟᱹᱢᱤ ᱦᱩᱭᱩᱜᱼᱟ ᱟᱨ ᱚᱝᱠᱟ ᱜᱮ ᱵᱟᱹᱲᱤᱡ ᱠᱟᱹᱢᱤ ᱦᱚᱸ ᱦᱩᱭᱩᱜ ᱜᱮᱭᱟ᱾ ᱟᱫᱚ ᱱᱟᱯᱟᱭ ᱵᱟᱹᱲᱤᱡ ᱫᱚ ᱢᱟᱹᱱᱢᱤ ᱴᱷᱮᱱ ᱜᱮ᱾ ᱢᱟᱹᱱᱢᱤ ᱪᱮᱫᱞᱮᱠᱟ ᱥᱮᱸᱜᱮᱞ ᱠᱚ ᱵᱮᱵᱷᱟᱨᱟ ᱚᱝᱠᱟ ᱜᱮ ᱚᱱᱟ ᱨᱮᱱᱟᱜ ᱚᱨᱡᱚ ᱧᱟᱢᱚᱜᱼᱟ᱾ ᱥᱮᱸᱜᱮᱞ ᱫᱚ ᱟᱭᱟᱜ ᱫᱷᱚᱨᱟᱢ ᱜᱮᱭ ᱯᱟᱞᱚᱱᱟ, ᱚᱱᱟ ᱦᱤᱥᱟᱹᱵᱛᱮ ᱥᱮᱸᱜᱮᱞ ᱫᱚ ᱡᱚᱛᱚ ᱠᱤᱪᱷᱩ ᱜᱮᱭ ᱞᱚᱭᱟ᱾ 

 ᱪᱤᱱᱦᱟᱹᱠᱩ (Characteristics) 
ᱥᱮᱸᱜᱮᱞ ᱫᱚ ᱟᱹᱰᱤ ᱞᱚᱞᱚ ᱜᱮᱭᱟ᱾ ᱛᱤ ᱛᱮᱫᱚ ᱱᱚᱣᱟ ᱫᱚ ᱵᱟᱝ ᱥᱟᱵᱚᱜᱼᱟ᱾ ᱥᱮᱸᱜᱮᱞ ᱥᱟᱶ ᱡᱟᱸᱦᱟᱸ ᱡᱚᱥᱚᱜᱼᱟ ᱚᱱᱟ ᱫᱚ ᱞᱟᱜᱼᱟ ᱟᱨ ᱞᱚ ᱞᱚ ᱛᱮ ᱢᱤᱫ ᱠᱚᱡᱷᱚᱡ ᱟᱝᱨᱟ ᱵᱮᱱᱟᱜᱼᱟ ᱟᱨ ᱚᱱᱟ ᱟᱝᱨᱟ ᱨᱮᱭᱟᱲ ᱞᱮᱱ ᱠᱷᱚᱱ ᱛᱚᱨᱚᱪ ᱵᱮᱱᱟᱜᱼᱟ᱾ ᱢᱟᱹᱱᱢᱤ ᱟᱜ ᱦᱚᱲᱢᱚ ᱥᱮᱸᱜᱮᱞ ᱨᱮ ᱯᱟᱲᱟᱣ ᱞᱮᱱ ᱠᱷᱟᱱ ᱯᱷᱚᱥᱠᱟ ᱯᱟᱲᱟᱜᱼᱟ ᱟᱨ ᱵᱟᱝᱠᱷᱟᱡ ᱞᱚᱜᱼᱟ᱾ ᱥᱮᱸᱜᱮᱞ ᱵᱷᱤᱛᱨᱤᱨᱮ ᱯᱟᱲᱟᱣ ᱞᱮᱱ ᱠᱷᱟᱱ ᱢᱮᱫᱦᱟᱜ ᱞᱚᱦᱚᱛ ᱠᱤᱪᱨᱤᱪ ᱛᱮ ᱮᱥᱮᱫ ᱦᱩᱭᱩᱜᱼᱟ ᱟᱨ ᱵᱟᱝᱠᱷᱟᱡ ᱥᱮᱸᱜᱮᱞ ᱨᱮᱱᱟᱜ ᱫᱷᱩᱸᱣᱟᱹ ᱛᱮ ᱯᱷᱤᱴᱚᱜ ᱨᱮᱱᱟᱜ ᱥᱚᱢᱵᱷᱚᱵᱚᱱᱟ ᱛᱟᱸᱦᱮᱸᱱᱟ᱾ 

ᱢᱟᱹᱱᱢᱤ ᱟᱜ ᱡᱤᱭᱚᱱ ᱨᱮ ᱫᱤᱱᱟᱹᱢ ᱫᱤᱱ ᱜᱮ ᱥᱮᱸᱜᱮᱞ ᱫᱚ ᱟᱹᱰᱤ ᱡᱟᱹᱨᱩᱲᱟᱱ ᱠᱟᱱᱟ᱾ ᱟᱫᱚ ᱚᱱᱟᱛᱮ ᱥᱮᱸᱜᱮᱞ ᱵᱮᱵᱷᱟᱨ ᱡᱚᱠᱷᱚᱡ ᱟᱹᱰᱤ ᱥᱟᱵᱽᱫᱷᱟᱱ ᱛᱟᱸᱦᱮᱸᱱ ᱡᱟᱹᱨᱩᱲᱟ᱾ ᱥᱮᱸᱜᱮᱞ ᱠᱷᱚᱱ ᱡᱟᱸᱦᱟᱸ ᱞᱚᱞᱚ ᱵᱮᱱᱟᱜᱼᱟ ᱚᱱᱟᱛᱮ ᱜᱮ ᱫᱟᱠᱟ, ᱩᱛᱩ ᱵᱮᱱᱟᱜᱼᱟ᱾ ᱧᱩᱛ ᱨᱮ ᱢᱟᱨᱥᱟᱞᱚᱜ ᱞᱟᱹᱜᱤᱛ ᱥᱮᱸᱜᱮᱞ ᱠᱩ ᱡᱩᱞᱟ᱾ ᱨᱮᱭᱟᱲ ᱥᱮ ᱨᱟᱵᱟᱝ ᱫᱤᱱ ᱚᱲᱟᱜ ᱫᱩᱣᱟᱹᱨ ᱩᱨᱜᱩᱢ ᱫᱚᱦᱚ ᱞᱟᱹᱜᱤᱛ ᱥᱮᱸᱜᱮᱞ ᱠᱚ ᱡᱩᱞᱟ᱾ 

ᱥᱮᱸᱜᱮᱞ ᱨᱮᱭᱟᱜ ᱩᱯᱠᱟᱨ ᱧᱟᱢ ᱞᱟᱹᱜᱤᱛ ᱟᱹᱰᱤ ᱥᱟᱵᱽᱫᱷᱟᱱ ᱛᱟᱸᱦᱮᱸᱱ ᱞᱟᱜᱟᱜᱼᱟ ᱟᱨ ᱵᱟᱝᱠᱷᱟᱡ ᱥᱮᱸᱜᱮᱞ ᱟᱹᱣᱲᱤ ᱥᱟᱹᱣᱲᱤ ᱯᱟᱥᱱᱟᱣ ᱞᱮᱱ ᱠᱷᱟᱱ ᱥᱟᱱᱟᱢ ᱞᱚ ᱪᱟᱵᱟᱜᱼᱟ᱾ 

ᱥᱮᱸᱜᱮᱞ ᱡᱩᱞ ᱞᱟᱹᱜᱤᱛ ᱯᱮᱭᱟ ᱩᱯᱟᱫᱟᱱ ᱡᱟᱹᱨᱩᱲᱟ᱾ ᱚᱱᱟᱠᱩ ᱫᱚ ᱦᱩᱭᱩᱜ ᱠᱟᱱᱟ ᱚᱠᱥᱤᱡᱮᱱ, ᱡᱟᱞᱟᱱᱤ ᱟᱨ ᱞᱚᱞᱚ᱾ ᱡᱟᱞᱟᱱᱤ ᱫᱚ ᱡᱮᱢᱚᱱ ᱠᱟᱴᱷ, ᱠᱚᱭᱞᱟ, ᱥᱩᱱᱩᱢ ᱮᱢᱟᱱᱛᱮᱭᱟᱜ ᱠᱚ᱾ ᱢᱤᱫ ᱫᱷᱟᱣ ᱥᱮᱸᱜᱮᱞ ᱡᱩᱞ ᱞᱮᱱ ᱠᱷᱟᱱ ᱟᱯᱱᱟᱨ ᱛᱮᱜᱮ ᱞᱚᱞᱚ ᱦᱚᱸ ᱛᱮᱭᱟᱨᱚᱜᱼᱟ᱾

 ᱥᱮᱸᱜᱮᱞ ᱴᱟᱨᱦᱟᱣ 
ᱥᱮᱸᱜᱮᱞ ᱴᱟᱨᱦᱟᱣ ᱞᱟᱹᱜᱤᱛ ᱯᱮ ᱜᱚᱴᱟᱝ ᱩᱯᱟᱹᱭ ᱢᱮᱱᱟᱜᱼᱟ᱾ ᱡᱟᱸᱦᱟᱸ ᱞᱮᱠᱟ-

 ᱥᱮᱸᱜᱮᱞ ᱡᱩᱞᱩᱜ ᱞᱟᱹᱜᱤᱛ ᱡᱟᱸᱦᱟᱸ ᱠᱚ ᱡᱟᱞᱟᱱᱤ ᱞᱟᱜᱟᱜᱼᱟ ᱚᱱᱟ ᱠᱷᱚᱱ ᱨᱩᱠᱷᱤᱭᱟᱹ ᱫᱚᱦᱚ ᱫᱟᱲᱮ ᱞᱮᱠᱷᱟᱱ᱾
 ᱚᱠᱥᱤᱡᱮᱱ ᱵᱟᱝ ᱛᱟᱸᱦᱮᱸᱞᱮᱱ ᱠᱷᱟᱱ᱾
 ᱞᱚᱞᱚ ᱠᱷᱚᱱ ᱥᱟᱺᱜᱤᱧ ᱫᱚᱦᱚ ᱫᱟᱲᱮ ᱞᱮᱠᱷᱟᱱ᱾

 ᱥᱮᱸᱜᱮᱞ ᱨᱮᱱᱟᱜ ᱮᱞᱟᱝ 
ᱥᱮᱸᱜᱮᱞ ᱫᱚ ᱟᱵᱚ ᱞᱟᱹᱜᱤᱛ ᱞᱚᱞᱚ ᱥᱮ ᱮᱞᱟᱝ ᱮ ᱡᱳᱜᱟᱱ ᱛᱟᱵᱚᱱᱟ᱾ 

 ᱚᱠᱥᱤᱦᱟᱭᱰᱨᱚᱡᱮᱱ: ᱒᱐᱐᱐° ᱥᱮᱞᱥᱤᱭᱟᱥ 

 ᱵᱟᱨᱱᱟᱨ ᱥᱮ ᱮᱥᱴᱳᱵᱷ: ᱑᱓᱐᱐° - ᱑᱖᱐᱐° ᱥᱮᱞᱥᱤᱭᱟᱥ 

 ᱵᱞᱳ ᱴᱚᱨᱪ: ᱑᱓᱐᱐° ᱥᱮᱞᱥᱤᱭᱟᱥ 

 ᱢᱳᱢ: ᱑᱐᱐᱐° ᱥᱮᱞᱥᱤᱭᱟᱥ 

 ᱥᱤᱜᱟᱨᱮᱴ: ᱔᱐᱐° - ᱗᱐᱐° ᱥᱮᱞᱥᱤᱭᱟᱥ

 ᱪᱤᱛᱟᱹᱨᱠᱩ 
ᱥᱮᱸᱜᱮᱞ ᱡᱩᱞᱩᱜ ᱨᱮᱱᱟᱜ ᱟᱭᱢᱟ ᱞᱮᱠᱟᱱ ᱪᱤᱛᱟᱹᱨᱠᱩ: 

 ᱵᱟᱨᱦᱮ ᱡᱚᱱᱚᱲ 
 How Fire Works at HowStuffWorks
 What exactly is fire? from The Straight Dope
 On Fire, an Adobe Flash-based science tutorial from the NOVA (TV series)
 Early human fire mastery revealed BBC article on archaeological discoveries
 Spiral flames in microgravity 
 moebuildingcontrol.co.uk - UK Guidance on fire safety codes and fire engineering

 ᱯᱷᱮᱰᱟᱛ